യുപിയില് ബിജെപിനിഷാദ് പാര്ട്ടി സഖ്യം ലക്നോ: അടുത്ത വര്ഷം നടക്കുന്ന യുപി നിയമസഭാ തെരഞ്ഞെടുപ്പില് ബിജെപിയും നിഷാദ് പാര്ട്ടിയും സഖ്യത്തില് മത്സരിക്കും. യുപിയുടെ ചുമതലയുള്ള ബിജെപി ജനറല് സെക്രട്ടറിയായ കേന്ദ്രമന്ത്രി ധര്മേന്ദ്ര പ്രധാന് ആണ് ഇക്കാര്യം അറിയിച്ചത്. നിഷാദ് പാര്ട്ടിനിര്ബല് ഇന്ത്യന് ശോഷിത് ഹമാര ആം ദള് അധ്യക്ഷന് സഞ്ജയ് നിഷാദും വാര്ത്താ സമ്മേളനത്തില് പങ്കെടുത്തു. അപ്നാ ദളുമായും ബിജെപി സഖ്യമുണ്ടാക്കിയിട്ടുണ്ട്. അപ്നാ ദള്, നിഷാദ് പാര്ട്ടികള്ക്ക് കിഴക്കന് യുപിയില് സ്വാധീനമുണ്ട്. യുപിയിലെ വോട്ടര്മാരില് 18 ശതമാനം നിഷാദ്മത്സ്യത്തൊഴിലാളി വിഭാഗം ആണെന്ന് സഞ്ജയ് നിഷാദ് അവകാശപ്പെട്ടു. 2019 ലോക്സഭാ തെരഞ്ഞെടുപ്പില് ബിജെപിക്കൊപ്പം മത്സരിച്ച നിഷാദ് പാര്ട്ടിക്ക് സന്ത്കബീര് നഗര് സീറ്റ് ലഭിച്ചു. സഞ്ജയിന്റെ മകന് പ്രവീണ് ആണു വിജയിച്ചത്.